Акцэхэм фыхэтыну фыкъыхураджэ
Гу зылъытапхъэ
Фигу къэдгъэкIыжынщи, Урысейм Къэрал кIуэцI IуэхухэмкIэ и министерствэм къызэригъэпэщ мы акцитIри Къэбэрдей-Балъкъэрым иджы япэу щрагъэкIуэкIыу аракъым.
Абыхэм хыхьэу республикэм щрагъэкIуэкIынущ афияным зэраныгъэу къихьыр балигъ мыхъуахэм къагурыгъэIуэным, абы пэIэщIэ защIыным, зыщадзеиным теухуауэ епсэлъылIэным, апхуэдэуи а щхъухьыр зэзыгъэкIуэкIхэр Урысей Федерацэм и законодательствэм ипкъ иткIэ жэуап ткIийм зэрырашалIэр зэхегъэщIыкIыным ехьэлIа лэжьыгъэхэр. КъимыдэкIэ, абы хуэгъэпса гупхэм щIапщытыкIынущ ныбжьыщIэхэм я зэхуэсыпIэхэр, цIыхухэм я псэупIэхэр къаплъыхьынущ, транспортыр, цIыхухэм я нэгузегъэужьыпIэхэр, сату щIыпIэхэр къапщытэнущ. А лэжьыгъэхэр хуэгъэзащ наркотик зэзыхьэлIэ ныбжьыщIэхэр къэхутэным, щIалэгъуалэр хэту спорт, чэнджэщхэр щрат Iуэхугъуэхэр къызэгъэпэщыным, цIыхум и узыншагъэр, и гъащIэр зэтезыкъутэ а щхъухьым зыпыIуадзу щIалэгъуалэр гъэсэным.
«Ажалыр щащэр къыджеIэ!» урысейпсо акцэм и етIуанэ Iыхьэм и мурадыр хабзэм къемызэгъыу наркотикхэр зезыгъакIуэхэм, медицинэ щхьэусыгъуэкIэ мыхъуу нэгъуэщIкIэ къэзыгъэсэбэпхэм япэщIэтыным теухуа лэжьыгъэм жылагъуэр зыубгъуауэ къыхэшэнырщ, афияным дихьэхауэ абы и хъым къимыкIыжыфхэм а узыфэ бзаджэм пэлъэщынымкIэ защIэгъэкъуэнырщ, а Iуэхухэр хэмыгъэтIэсауэ, и чэзум зэфIэгъэкIынырщ.
«Урысейм и сабийхэр-2019» Iуэхухэр щэкIуэгъуэм и 20, «Ажалыр щащэр къыджеIэ!» акцэр щэкIуэгъуэм и 22 пщIондэ екIуэкIынущ.
КъБР-м щыIэ МВД-м наркотикхэр зэрызэблагъэкIым кIэлъыплъ и управленэм фигу къегъэкIыж хабзэм къемызэгъыу афиян ящэу гу лъыфтэмэ, акцэр щекIуэкIыну махуэхэм я мызакъуэу, сыт щыгъуэ зэмани хъыбар евгъащIэ зэрыхъунур.
Фыпсалъэ хъунущ «дзыхь зыхуащI» мы телефонхэмкIэ:
КъБР-м щыIэ МВД-м - (8662) 49-50-62; (8662) 40-49-10 (дежурнэ частым);
Урысейм и ФСИН-м и IуэхущIапIэу Къэбэрдей-Балъкъэр Республикэм щыIэм - (8662) 75-27-54; (8662) 77-93-89;
КъБР-м ЕгъэджэныгъэмкIэ, щIэныгъэмрэ щIалэгъуалэм я IуэхухэмкIэ и министерствэм - (8662) 42-28-23;
КъБР-м Узыншагъэр хъумэнымкIэ и министерствэм и «Наркологие диспансер» къэрал кIэзонэ IуэхущIапIэм - (8662) 44-17-83.
КъБР-м щыIэ МВД-м и пресс-IуэхущIапIэ.
